Boys Planet

**"Boys planet"** (korea keeles 보이즈 플래닛) on Mneti produtsentide Kim Shin Youngi ja Go Jeong Gyeongi loodud Lõuna-Korea tõsielusaade. Saade on eetris alates 2. veebruarist 2023 igal neljapäeval kell 8.50 KST. Saates osaleb 98 võistlejat, kes on jagatud kahte gruppi: K-grupp (Korea päritoluga võistlejad) ja G-grupp (rahvusvahelised võistlejad).

Üle maailma on see vaadatav Youtube’is Mneti kanalil otseülekandena.

2021. aastal oli eetris saade "Girls planet 999", kus osalised naissoost võistlejad. Selle järg on "Boys planet", mis koosneb meessoost võistlejatest.

## Ülevaade
"Boys planetis" on neli ülesannet, mille järel tehakse üheksast võistlejast koosnev ansambel, kes teevad pärast saate lõppu debüüdi. Saates on seitse räpi-, tantsu- ja vokaalmeistrit, kes treenivad võistlejaid ja annavad neile jooksvalt tagasisidet, ning staari meister, kes juhib saadet ja tutvustab vaatajatele saates toimuvat. Saate vaatajad on staaride loojad ning neil on võimalus enda lemmikute poolt hääletada ja lõplikku koosseisu moodustada.

Võistlejad valiti saatesse pärast kahe vooru läbimist – mõlema vooru läbinud osalejad valiti sõltumata rahvusest, vanusest, eelnevast kogemusest ja agentuuri kuuluvusest. Kokku on saates 98 osalejat 84 riigist ja piirkonnast, sealhulgas Lõuna-Koreast, Hiinast, Jaapanist, Ameerika Ühendriikidest, Kanadast, Taist ning mujalt Aasiast. Saate põhimõte on koostada üheksaliikmeline k-popi poistegrupp, kus on peale korealaste ka rahvusvahelisi liikmeid, kellest kõigist saab viienda põlvkonna k-popi grupp.

Saates on kokku neli väljalangemismisvooru: esimene viiendas osas (98 võistlejast jääb alles 52), teine seitsmendas osas (52 võistlejast jääb alles 28), kolmas 11. osas (28 võistlejast jääb alles 18) ja neljas 12. osas (18 võistlejast jääb alles 9, tekib finaalgrupp).

### Hääletamine
Varem on Mnet vahele jäänud häälte võltsimisega: 2021. aastal määrati kahele Mneti saate „Produce“ produtsendile hääletustulemuste manipuleerimise tõttu vanglakaristus. Seepärast on "Boys planeti" tulemused 100% vaatajate otsustada ning hääletusprotsessi kontrollitakse. Lõplikud hääled koosnevad 50% Korea elanike häältest ja 50% rahvusvahelistest häältest.

Vaatajad saavad hääletada enda lemmikute poolt Mnet Plusi telefonirakenduses. Enne esimest väljalangemist saab hääle anda 9-le, pärast esimest väljalangemist kuuele, pärast teist kolmele ja pärast kolmandat ühele üksikvõistlejale. Hääletada saab iga päev, v.a perioodidel, kui väljalangemine on ette salvestatud ja tulemused pole veel publikule avalikustatud. Lisaks saab staaride looja koguda tähepunkte, millega saab korra päevas toetada vabalt valitud võistlejaid. Tähepunkte on võimalik koguda iga päev kümne kaupa. Pärast igat väljalangemist tühistatakse võistlejate hääled ja vaatajad saavad hääletamisega uuesti alustada.

Saate kuuendas osas tutvustati võistlejate kolmandat ülesannet, millest saavad vaatajad osa võtta – saate võistlejatele valmistasid tuntud muusikaprodutsendid kokku viis laulu ning hääletajad valisid, millised võistlejad millist laulu esitavad.

## Taust
2021. aasta Mnet Asian Music Awardsi ajal kuulutati välja, et 2022. aastal on tulemas „Girls planet 999“ meeste version „Boys planet“. Probleemide tõttu lükati see edasi 2023. aastasse.

28. novembril 2022. aastal avaldati, et "Boys planeti" esimest treilerit näidatakse 2022. aasta MAMA Awardsil.

Saate teemalaul „Siin ma olen“ (korea keeles 난 빛나) avaldati 29. detsembril 2022. aastal saates „M Countdown“, kus paljastati K-grupi ja G-grupi esindajad Sung Hanbin ja Zhang Hao. Ka võistlejate profiilid olid samal päeval avalikustatud.

## Osalejad
Staari meistrid:

* Minhyun;
* Sunmi;
* Yeo Jingoo;
* Lee Minhyuk;
* Key.

Räpi-, tantsu- ja vokaalmeistrid:

* pH-1 (räpp);
* Baek Kooyoung (tants);
* Choi Youngjoon (tants);
* Lip J (tants);
* Solji (vokaal);
* Lee Seokhoon (vokaal);
* Lim Hanbyeol (vokaal).

## Võistlejad
Kokku on 98 võistlejat: 49 Koreast, 49 Jaapanist, Hiinast, Ameerika Ühendriikidest, Taist, Hongkongist, Taiwanist, Kanadast ja Vietnamist. Viis osalejat lahkusid enne saate eetrisse minekut või mõnel teisel ajal isiklikel ja tervislikel põhjustel.

### K-grupp

* Bak Do Ha (박도하) – 30. november 2002, CUBE Ent. (välja langenud 8. osas)
* Cha Woong Ki (차웅기) – 23. aprill 2002, WakeOne Ent.
* Choi Ji Ho (최지호) – 10. juuni 2004, FNC Ent. (välja langenud 5. osas)
* Choi Seung Hun (최승훈) – 1. mai 2008, OUI Ent. (välja langenud 5. osas)
* Choi Woo Jin (최우진) – 24. jaanuar 2005, Redstart ENM (välja langenud 8. osas)
* Han Seo Bin (한서빈) – 2. juuli 2006, H1GHR MUSIC (välja langenud 5. osas)
* Han Yu Jin (한유진) – 20. märts 2007, YueHua Ent.
* Han Yu Seop (한유섭) – 6. mai 2004, Jellyfish Ent. (välja langenud 5. osas)
* Hong Keon Hee (홍건희) – 15. november 2004, Redstart ENM (välja langenud 5. osas)
* Jang Jiho (장지호) – 10. august 2004, FirstOne Ent. (välja langenud 5. osas)
* Jang Min Seo (장민서) – 28. aprill 2006, Wollim Ent. (lahkus saatest)
* Jang Yeo Jun (장여준) – 27. september 2005, Jellyfish Ent. (välja langenud 5. osas)
* Jeon Ho Young (전호영) – 25. november 2004, OUI Ent. (välja langenud . osas)
* Jeon Woo Seok (전우석) – 23. aprill 2003, Allart Ent. (välja langenud 5. osas)
* Jeong I Chan (정이찬) – 17. mai 2001, individuaalne (välja langenud 8. osas)
* Ji Yun Seo (지윤서) – 15. oktoober 2004, YueHua Ent. (välja langenud 8. osas)
* Jung Ho Jin (정호진) – 27. veebruar 2003, individuaalne (välja langenud 5. osas)
* Jung Hwan Rok (정환록) – 16. aprill 2002, individuaalne (lahkus saatest)
* Jung Min Gyu (정민규) – 10. detsember 1999, CABIN74 (välja langenud 8. osas)
* Jung Se Yun (정세윤) – 6. oktoober 2007, Wollim Ent. (välja langenud 5. osas)
* Kim Gyu Vin (김규빈) – 30. august 2004, YueHua Ent.
* Kim Ji Woong (김지웅) – 14. detsember 1998, individuaalne
* Kim Min Hyuk (김민혁) – 22. september 1999, individuaalne (välja langenud 5. osas)
* Kim Min Seoung (김민성) – 3. november 2003, Redstart ENM (välja langenud 5. osas)
* Kim Tae Rae (김태래) – 14. juuli 2002, WakeOne
* Kum Jun Hyeon (금준현) – 15. jaanuar 2004, Redstart ENM
* Lee Da Eul (이다을) – 6. aprill 2004, 143inc (välja langenud 8. osas)
* Lee Dong Gun (이동건) – 3. juuni 2005, Great M Ent. (välja langenud 8. osas)
* Lee Dong Yeol (이동열) – 13. detsember 1998, TopMedia (välja langenud 8. osas)
* Lee Hoe Taek (이회택) – 28. august 1993, CUBE Ent.
* Lee Hwan Hee (이환희) – 6. mai 1998, TOPMEDIA (lahkus saatest)
* Lee Jeong Hyeon (이정현) – 11. september 2002, WakeOne
* Lee Seung Hwan (이승환) – 20. mai 2000, individuaalne
* Lee Ye Dam (이예담) – 19. jaanuar 2003, LM Ent. (välja langenud 8. osas)
* Lim Jun Seo (임준서) – 11. mai 2005, 143inc (välja langenud 8. osas)
* Mun Jung Hyun (문정현) – 31. märts 2005, WakeOne (välja langenud 8. osas)
* Oh Sung Min (오성민) – 28. august 2001, WakeOne (välja langenud 8. osas)
* Park Gun Wook (박건욱) – 10. jaanuar 2005, Jellyfish Ent.
* Park Gwan Young (박관영) – 9. jaanuar 2001, individuaalne (välja langenud 5. osas)
* Park Han Bin (박한빈) – 1. märts 2002, WakeOne
* Park Hyun Been (박현빈) – 11. aprill 2005, Jellyfish Ent. (välja langenud 8. osas)
* Park Ji Hoo (박지후) – 4. juuli 2006, H1GHR Music (välja langenud 8. osas)
* Park Min Seok (박민석) – 27. juuli 2002, WakeOne (välja langenud 5. osas)
* Seo Won (서원) – 18. detsember 2000, FirstOne Ent.
* Sung Han Bin (성한빈) – 13. juuni 2001, Studio Gl1de
* Yoo Seung Eon (유승언) – 2. jaanuar 2004, YueHua Ent.
* Yoon Jong Woo (윤종우) – 12. juuni 2000, individuaalne

### G-grupp

* Anthonny (안토니) – 13. veebruar 2004, WakeOne Ent. (välja langenud 8. osas)
* Brian (브라이언) – 27. august 2002, YueHua Ent. (välja langenud 8. osas)
* Cai Jin Xin (차이진신) – 7. november 2003, The Entertainment Pascal (välja langenud 8. osas)
* Chen Jian Yu (陈建宇/천지안위) – 1. september 1998, Star On Ent. (välja langenud 8. osas)
* Chen Kuan Jui (천관루이) – 28. detsember 2000, individuaalne
* Chen Liang (천리앙) – 9. september 2000, individuaalne (välja langenud 5. osas)
* Chen Ren You (천런유) – 17. detsember 2003, individuaalne (välja langenud 5. osas)
* Chen Yu Geng (陈誉庚/천위겅) – 20. märts 1998, T Ent. (välja langenud 5. osas)
* Cong (콩) – 8. detsember 2000, individuaalne (välja langenud 8. osas)
* Dang Hong Hai (당홍하이) – 26. oktoober 2003, Fantagio Ent. (välja langenud 8. osas)
* Dong Dong (동동) – 20. november 2001, STARDUST Ent. (välja langenud 5. osas)
* Feng Jun Lan (펑쥔란) – 22. september 1999, STARDUST Ent. (välja langenud 5. osas)
* Haru (하루) – 18. veebruar 2006, individuaalne (välja langenud 5. osas)
* Haruto (하루토) – 16. november 2004, WakeOne Ent.
* Hiroto (히로토) – 23. august 2002, RBW Ent.
* Hyo (효) – 9. veebruar 2002, Watanabe Ent. (välja langenud 5. osas)
* Ichika (이치카) – 22. oktoober 1992, OD Ent. (välja langenud 5. osas)
* Itsuki (이츠키) – 16. september 2006, MLD Ent. (välja langenud 5. osas)
* Jay Chang (제이창) – 18. märts 2001, FM Ent.
* Kei (케이) – 17. juuli 2006, STARDUST Ent. (välja langenud 5. osas)
* Keita (케이타) – 4. juuli 2001, RAIN Company
* Krystian Wang (크리스티안왕) – 22. jaanuar 2000, individuaalne (välja langenud 8. osas)
* Lin Shi Yuan (린스위안) – 9. jaanuar 2000, individuaalne (välja langenud 5. osas)
* Ma Jing Xiang (마징시앙) – 16. veebruar 2004, individuaalne (välja langenud 8. osas)
* Min (민) – 15. märts 2000, WakeOne Ent. (välja langenud 5. osas)
* Na Kamden (나캠든) – 9. juuni 2001, FNC Ent.
* Nice (나이스) – 27. august 2000, individuaalne (välja langenud 5. osas)
* Ollie (올리) – 1. aprill 2006, YueHua Ent.
* Osuke (오스케) – 15. mai 2003, individuaalne (välja langenud 5. osas)
* Ouju (오쥬) – 4. aprill 2004, HYPER RHYTHM (välja langenud 5. osas)
* Qiu Sheng Yang (치우성양) – 16. august 2001, TPOP Ent. (välja langenud 5. osas)
* Ricky (리키) – 20. mai 2004, YueHua Ent.
* Riku (리쿠) – 2. oktoober 2004, individuaalne (välja langenud 5. osas)
* Seok Matthew (석매튜) – 28. mai 2002, MNH Ent.
* Takuto (타쿠토) – 13. november 2007, YY Ent.
* Toui (토우이) – 27. aug 2003, FNC Ent. Japan (välja langenud 5. osas)
* Wang Yan Hong (왕옌홍) – 20. november 1998, ASE (välja langenud 5. osas)
* Wang Zi Hao (王子浩/왕즈하오) – 6. märts 2001, Chromosome
* Wen Ye Chen (文邺辰/원예천) – 15. september 2000, individuaalne (välja langenud 5. osas)
* Winnie (위니) – 18. november 1998, FirstOne Ent. (välja langenud 5. osas)
* Wumuti (吾木提/우무티) – 7. juuli 1999, JPark&Company (välja langenud 8. osas)
* Xuan Hao (쉬안하오) – 8. november 1995, Beijing Stardyehot Ent. (välja langenud 5. osas)
* Yang Jun (杨钧/양쥔) – 7. mai 1999, ASE (välja langenud 5. osas)
* Yuki (ユキ/유키) – 24. detsember 2001, individuaalne (välja langenud 5. osas)
* Yutaka (ユタカ/유타카) – 13. märts 1999, individuaalne (välja langenud 5. osas)
* Yuto (ユウト/유토) – 14. detsember 2004, individuaalne (välja langenud 5. osas)
* Zhang Hao (章昊/장하오) – 25. juuli 2000, YueHua Ent.
* Zhang Shuai Bo (张帅博/장슈아이보) – 2. juuli 2002, WELL Ent.

## Esiüheksa
Pärast kaheksandat osa on esiüheksa selline: 

# Sung Han Bin;
# Zhang Hao;
# Han Yu Jin;
# Seok Matthew;
# Kim Ji Woong;
# Kim Gyu Vin;
# Kim Tae Rae;
# Keita;
# Park Gun Wook.

## Osad
Osa 1. Avalikustatakse seitse räpi-, tantsu- ja vokaalmeistrit, esimene staari meister ja algab 98 võistleja tähetaseme test, kus osalejad näitavad enda oskusi ettevalmistatud esinemisega. Enne esinemist tutvustatakse võistlejaid ühe- või mitmekaupa, alustades ooteruumist, kus on anum täis tähekleepse. Kõik osalejad võtavad nii palju kleepse, kui nad enda arvates oskuste põhjal väärivad ning kleebivad need enda särgi küljes oleva nimesildi juurde. Seejärel asuvad võistlejad saali, kus on 98 numbritega istekohta, mille seast saavad nad endale meeldiva koha valida. Seitse treenerit määravad igale võistlejale esitluse järel taseme – võimalik on saada 0–4 tähte ja kõik osalejad jagunevad tähtede summa järgi gruppidesse. Esimest korda tutvustatakse saate hääletussüsteemi ja näidatakse esimesi hääletustulemusi.

Osa 2. Eelmises osas esinemata jäänud võistlejad näitavad enda oskusi ja ka neile määravad treenerid taseme. Kui tähetaseme test on läbi, seavad võistlejad sammud planeedilaagrisse ehk enda ühiselamusse ning neile näidatakse esimest korda saate teemalaulu „Siin ma olen“. Võistlejad hakkavad harjutama signaallaulu testiks ning selle käigus aitavad neid treenerid. Testi tulemused määravad seitse treenerit ja seetõttu muutub mitmete võistlejate tase.

Osa 3. Näidatakse saate teemalaulu esinemise salvestamisprotsessi ja valitakse üks võistleja, kes on esinemisel keskel ja kes saab kõige rohkem aega kaamera ees enda oskusi näidata. Algab ettevalmistus esimeseks võistluseks: avalikustatakse seitse laulu, mille seast saavad üheksa kõige populaarsemat võistlejat valida ühe ning nende otsustada on ka enda tiimi koosseis. Tiime on lõpuks kokku 14 (seitse Korea võistlejatest ja seitse rahvusvahelistest võistlejatest koosnevat gruppi) ning Korea võistlejad ja rahvusvahelised võistlejad konkureerivad üksteisega. Võistlust vaatab kohapealt staaride loojatest koosnev publik, kes annab hääle ühele lemmikule võistlejale igast K-grupist ja G-grupist. 

Osa 4. Esimene võistlus jätkub ja saadakse teada ülejäänud tiimide tulemused. Kuna võistlus on K-grupi ja G-grupi vahel, saavad võidugrupi liikmed 10 000 punkti, mis lisatakse igale võitnud võistlejale enne esimest väljalangemist vaatajatelt saadud häälte juurde. Avaldatakse tiim, kes sai publikult kokku kõige rohkem punkte ning nende auhind on võimalus esineda „M Countdowni“ laval.

Osa 5. Algab saate esimene väljalangemine – 98 võistlejast jääb alles vaid 52. Tutvustatakse teist saatejuhti Yeo Jin Good, kes avalikustab ükshaaval tulemused. Esimesena saadakse teada 13. kohal olev võistleja, pärast seda 12.–51. koha ja esiüheteistkümne hulgas olevad võistlejad. Viimasena näidatakse kolme võistlejat, kes on 52. koha kandidaadid ja peagi kuulutatakse välja selle koha saanu. Osa lõpus on lühike klipp järgmises osas toimuvast ettevalmistusest järgmiseks võistluseks.

Osa 6. Võistlejad saavad järgmiselt saatejuhilt Lee Min Hyukilt teada enda järgmise võistluse reeglid ja neile avalikustatakse laulud, mida on neil võimalik esitada. Sel korral on valikus 12 laulu kolmest kategooriast: neli vokaalile ja räpile, neli vokaalile ja tantsule ja neli räpile ja tantsule keskenduvat laulu. Selles ülesandes peavad võistlejad kas originaallaulude salme muutma, laulule uue salmi juurde lisama, tantsu muutma või tantsule uue osa juurde lisama. Iga kategooria võidutiim saab võimaluse esineda "M Countdowni" laval ja igas kategoorias kõige rohkem punkte saanud üksikvõistleja saab 150 000 punkti, mis lisatakse talle enne teist väljalangemist vaatajatelt saadud häälte juurde. Pärast esimest väljalangemist pole võistlus enam K-grupp vastamisi G-grupiga, vaid võistlejad on tiimides segamini. Võistlejad valivad kordamööda endale meeldiva laulu, alustades 52. kohal olevast võistlejast ning iga järgmine saab vajaduse korral teise võistleja enda kohalt lükata, et meelepärane laul saada. 

Osa 7. Jätkub saate teine võistlus ja avalikustatakse iga kategooria võidutiim ning üksikvõistlejad, kes said enda kategoorias kõige rohkem punkte. Iga võidutiimi liige saab 100 000 punkti, mis tulevad neile kasuks teisel väljalangemisel. 

Osa 8. Algab saate teine väljalangemine – 52 võistlejast jääb alles 28. Enne seda avalikustab uus saatejuht Key kolmanda võistluse reeglid: tuntud muusikaprodutsendid valmistasid võistlejatele viis laulu, millega on neil võimalik enda oskusi näidata. Teisel väljalangemisel avalikustatakse kolm 28. koha kandidaati kõige esimesena ning pärast seda saadakse teada 12. koha võistleja ja seejärel 13.–27. koha ja 1.–11. koha võistlejad.

## Tagajärg
Suur osa võistlejaid olid enne saatesse minekut juba k-popi grupis ning mõned elimineeritud osalejad läksid tagasi enda esialgsesse gruppi. 

* Ma Jingxiang (30. koht) naasis Midsummer Cubsi.
* Lee Dong Yeon (44. koht) ja Lee Hwan-hee (lahkus saatest) naasid UP10TIONisse.
* Xuan Hao (54. koht) naasis DREAM4i.
* Jang Ji Ho (63. koht) ja Winnie (80. koht) naasid NINE.isse.
* Kei (87. koht) naasis EDAMAME BEANSi.
* Feng Junlan (93. koht) naasis ECATi.
* Jung Hwan Rok (lahkus saatest) naasis withusi.
* Yeom Tae Gyun (lahkus saatest) naasis Ciipherisse.

## Viited